Takdeer Ka Bayan 
| Muslim Sharif 


Maulana Muhammad Imran Kasmi 

Bijnavi. 
Bismillahirrahmanirrahim 

Rasulullah j's% ki hadeese mubarak he ki 


takdeer ke mamle me bahas karna mana he. 


{01} Raavi Abdullah Rd Ki Rivayat Ka 
Khulasa 


Rasulullah’s2 ne farmaya tum me se har 
Shakhs apni maa ke pet me chalis din nutfe 
ki surat me, fir chalis din jame huve khoon 
ki surat me, fir itne hi din gosht ke lothde ki 
surat me rehta he, fir farishte ko bheja jata 
he vo usme ruh funk deta he, fir usko char 
kalimat likhne ka hukam diya jata he uska 
rizk, uski zindagi, uska amal aur uska 
badbakht ya khush nasib hona likh diya jata 
he, to us jaat ki kasam jiske siva koi mabud 
nahi he. 

ek shakhs jannatiyo ke amal karta rehta he 

yaha tak ki uske aur jannat ke 
darmiyan ek haath ka fasla reh 
jata he, fir us par takdeer galib 
aa jaati he aur vo jahannamiyo 
jaise amal karta he aur jahannam 
me dakhil ho jata he. 

aur ek shakhs jahannamiyo jaise amal Karta 
rehta he yaha tak ki us shakhs aur jahannam 
ke darmiyan ek haath ka fasla reh jata he fir 
us par takdeer galib aa jati he vo jannatiyo 
jaise amal karta he aur jannat me dakhil ho 
jata he. 


{02} Raavi Anas Rd Ki Rivayat Ka 
Khulasa 

Rasulullahs’s2 ne farmaya Allah taala ne 
maa ke reham (garbh aur pet) par ek farishta 
mukarrar kar rakha he jo arz karta he ki ye 
nutfa he, ae rab ab ye jama huva khoon he, 
ae rab ab ye khoon ka lothda he, firjab Allah 
taala uske paida karne ka iraada karte he to 
farishta arz karta he ae rab ye nar he ya 

mada? badbakht he _= ya 
nekbakht? iska rizk kitna he aur [- 
iski umar kiya he? To is tarah Xt 
uski maa ke pet me hi sab kuchh 
likh diya jata he. 

Vajahat: insaan ke apni maa ke pet me hi 
uska rizk, umar, nekbakht aur badbakht 
hona, jannati ya dozakhi hona likh diya jata 
he, yahi takdeer kehlati he jis par imaan lana 
farz he. 


{03} Raavi Hazrat Ali Rd Ki Rivayat 
Ka Khulasa 
Ham jannatul baki (madina ke kabristan) 


me ek janaze ke saath the, hamare pass 
Rasulullah <2 tashrif lakar baith gaye, 
Aap;'siz. ke pass ek lakdi thi, Aap/'s42 ne sar 
jhukaya aur apni lakdi se zamin kured ne 
lage, fir farmaya tum me se har shakhs ka 
thikana Allah taala ne jannat ya jahannam 
me likh diya he aur uska achchha hona ya 
bura hona bhi Allah taala ne likh diya he. 

Fk shakhs ne kaha ae Allah ke 
Rasul! ham apne mutallik likhe 

huve par bharosa kiyu na Karle 

aur amal karna chhod de? 
Rasulullahj's ne farmaya jo 

Shakhs khush nasibo me se hoga vo bahut 
jaldi khush nasibo ki tarah amal karega, aur jo 
Shakhs bure logo me se hoga vo bahut jaldi 
bure amal karne valo me shamil hoga. 

Fir Rasulullahj’s ne farmaya amal karo, 
nek logo ke liye nek amal aasan kar diye 
jayenge aur bure logo ke liye bure amal 
aasan kar diye jayenge, fir Rasulullahz's% ne 
kuran pak ki ye ayat tilavat farmayi, Sure 
Lail, ayat 5/10, Tarjuma - jisne sadka kiya 
aur Allah taala se dara aur neki ki tasdik ki 
ham uske liye nekiyo ko aasan kar denge, aur 
jisne kanjusi ki aur laparvahi ki aur neki ko 
jhoothlaya ham uske liye buraaio ko aasan 
kar denge. 

{04} Raavi Abu Hurairah 
Rd Ki Rivayat Ka Khulasa 


Rasulullahi’s% ne farmaya 
Hazrat Adam aur Hazrat Musa 
(al) ne Allah ke saamne bahas ki to 
Adam (al) Musa (al) par galib aa gaye, Musa 
(al) ne kaha Aap vohi Adam (al) he jinko 
Allah taala ne apne haath se paida kiya aur 
Aap me apni pasandida ruh funki aur 
farishto se aapko sajda karaya aur aapko apni 
jannat me rakha, fir aapki galati ki vajah se 
jannat se zamin par muntakil kiya, Adam (al) 
ne farmaya ki Aap vohi Musa (al) he jinko 
Allah taala ne apni risalat aur apne kalam se 
fazilat di aur aapko (taurat ki) vo takhtiya di 
jinme har chiz ka bayan he aur aapko 
sargoshi (apne se ham kalam hone) ke liye 
chuna, batavo aapki malumat ke mutabik 
Allah taala ne mere paida kiye jane se kitni 
muddat pehle taurat ko likh diya tha? 


Musa (al) ne kaha chaalis sal pehle, Adam (al) 

ne kaha Aap,<'s. ne taurat me ye 
padha he ki Adam ne apne rab ki 
nafarmani ki aur vo gumrah 
huve, unhone kaha ha, Adam (al) 
ne farmaya ki Aap mere us amal me 

malamat (ilzam dete) kar rehe he jisko Allah 
taala ne muze paida karne se chalis sal pehle 
likh diya tha ki me ye amal karunga, 
Rasulullah<'s:% ne farmaya fir Adam (al) Musa 
(al) par galib aagaye. 

Vajahat: Hazrat Adam (al) ke kalam ka 
matlab ye he ki ae Musa (al) tumko ilam he 
ki Allah taala ne muze paida karne se pehle 
ye vajah likh di thi aur mere hak me 
mukaddar kardi thi isliye uska hona yakini 
tha, aur agar me tamam makhluk ke saath 
milkar bhi us vajah (sabab aur karan) se ek 
zarre ke barabar bhi inkaar karna chahta to 
na kar sakta, to tum muze us par kiyu 
malamat karte (ilzaam dete) ho. 

{05} Raavi Abdullah Bin 
Amar Rd Ki Rivayat Ka 
Khulasa 


Rasulullahs's ne  farmaya 
Allah taala ne asmano aur zamino 
ko paida karne se pachaas (50) hazar sal 
pehle makhlukat ki takdeer ko likha aur us 
vakt Allah taala ka arsh paani par tha. 


{06} Raavi Abu Hurairah Rd Ki 
Rivayat Ka Khulasa 

kuraish ke mashrik log takdeer ke mutallik 
Rasulullah-'s% se bahas karne ke liye aaye, 
us vakt ye ayat nazil huvi, Sure Kamar 54, 
ayat 48/49, Tarjuma - jis din ve jahannam 
me auandhe muh ghasite jayenge aur unse 
kaha jayega ki dozakh ka azaab chakho, 
beshak hamne har chiz takdeer ke saath 
banaai he. 


{07} Raavi Abdullah Rd Ki Rivayat Ka 
Khulasa 


Rasulullahj’ ne farmaya tamam insaano 

ke dil, rehman (Allah) ki ungliyo 
me se do ungliyo ke darmiyan 
he, jiske liye chahta he usse fer 
deta he, isliye Rasulullahs's ye ‘$ 
dua barbar padhte the Allahum ma 
musrifal kulubi sarif kulubana ala taati ka, 
Tarjuma - ae Allah dilo ke ferne vale, hamare 
dilo ko apni itaat par fer dijiye. 


{08} Raavi Abu Hurairah Rd Ki 
Rivayat Ka Khulasa 


Rasulullahs’s ne farmaya insaan par jo 
uske zeena ka hissa likha huva he vo usko 
milega, fir aakho ka zeena (gair mehram 
aurto ko) dekhna he aur kaano ka zeena 
(gandi aur behayai ki) baat sunna he aur 
zaban ka zeena gair munasib baat karna he 
aur haatho ka zeena gair mehram ko 
pakadna he aur pairo ka zeena gair mehram 
ke liye chalna he, dil zeena ki khvahish karta 
he aur sharamgah uski tasdik karti he. 

Vajahat: Baaz log hakikat me zeena karte he 

aur baaz log jina ki taraf le jane 
vali chizo me mulavvas hote he, 
dil me bure khyalat aur gunaah 
ki taraf dilchaspi aur ruchi dilana 
Shaitan ki taraf se hota he, agar 
iska ilaaj karte rahe aur un bure khyalat par 
amal na kare to gunaah nahi likha jayega, 
balki gunaah na karne par ek neki likhi 
jayegi, isliye bure khyalat aane ke fauran bad 
bar bar ye _ padhiye Auju __ Billahi 
Minashshaita Nirrajim. 

{09} Raavi Abu Hurairah Rd Ki 
Rivayat Ka Khulasa 

Rasulullahs’s2 ne farmaya har bachcha 
fitrat (yani islam) par paida hota he, fir uske 
maa baap usko yahudi ya isaai ya majusi 
(aag ka pujari) bana dete he, jaise janvar ka 
mukammal bachcha paida hota he, kiya 
tumhe koi aang kata huva nazar aata he? 
(yani koi nazar nahi aata he) fir Aap’ ne 


ye ayat tilavat farmaai, Sure Rum, ayat 30, 
MAKTAB ASHRAF Ye PDF Grammer ya koyi Bhasa ka adab nahi he. 9 of 12 





Tarjuma- (ae logo apne upar) 
Allah ki banaai huvi fitrat 
(deene islam) ko ikhtiyar karlo Xf 
jis par usne logo ko paida kiya, 
Allah ki takhlik (banavat) me 
kuchh raddo-badal nahi ho sakta he. 

Vajahat: har paida hone vala bachcha fitrate 
islam par paida hota he, apne baap dada 
(purvajo) ki pushto me bachcho se tauhid (ek 
Allah ko manne) par kayam rehne ka jo 
vayda liya gaya vo fitrat he, bachche ussi 
vayde par paida hote he, fir maa baap ki vajah 
se vo fitrat badal jati he. Adhik tafsil ke liye 
padhye tarjuma aur tafsir Sure Araf, ayat 172. 


{10} Raavi Abdullah Bin Masud Rd Ki 
Rivayat Ka Khulasa 
Umme Habiba (rd) ne duva ki ae Allah mere 


Shauhar Rasulullahj's%, mere valid Abu 
Sufiyan (rd) aur mere bhai ki umar ke lamba 
hone se muze fayda pahunche, AapA's2 ne 
unse farmaya tumne Allah taala se un 

muddato ka saval kiya jo 
mukarrar he aur un kadmo kajo 
nirdharit he, aur us rizk ka jo 
taksim ho chuka he, inme se koi 
chiz vakt pura hone se pehle nahi 
aayegi aur na vakt pura hone ke baad vake 
hogi, agar tum Allah taala se ye saval karti ki 
Allah taala tumhe jahannam ke azaab se 
mehfuz rakhe aur kabar ke azaab se apni 
panah me rakhe to ye tumhare liye behtar 
hota, ek shakhs ne puchha ae Allah ke Rasul! 
kiya (maujuda) bandar aur khinzir (suvar) 
unhi logo ki nasal se he jinki shakle bigad di 
gayi thi? Rasulullah,’s.2 ne farmaya Allah 
taala ne kisi kaum ko azaab dekar ya halak 
karke uski aage nasal nahi chalaai, beshak 
bandar aur khinzir usse pehle bhi the. 
Vajahat: ve logjo Allah ke hukam se bandar 
aur khinzir bane the ve teen din ke baad mar 
gaye the, isliye maujuda bandar aur khinzir 
unki nasal me se nahi he. (Tafsir Ibne Kasir) 

{11} Raavi Abu Hurairah Rd 
Ki Rivayat Ka Khulasa 


Rasulullahj's ne  farmaya 
Allah taala ke nazdik takatvar 
momin kamzor momin se jiyada 
achchha aur jiyada mehbub he, aur har ek 
me khair he, jo chiz tumko nafa de usme hirs 
karo (yani usko hasil karo), Allah ki madad 
chaho aur thakkar na baith javo, agar tum 
par koi musibat aaye to ye na kaho kaash me 
aisa kar leta, ha ye kaho ki ye Allah taala ki 
takdeer he, usne jo chaha kar diya, ye lafz 
‘kash’ shaitan kehlvata he. 





Ek Hazar Muntakhab Hadeese Muslim Sharif se 
lipyantaran kiya gaya he. 

